CELEX: 52018PC0719
Language: fi
Date: 2018-10-22
Title: Ehdotus EUROOPAN PARLAMENTIN JA NEUVOSTON ASETUS Euroopan parlamentin ja neuvoston asetuksen (EU) N:o 516/2014 muuttamisesta siltä osin kuin on kyse neuvoston päätösten (EU) 2015/1523 ja (EU) 2015/1601 täytäntöönpanon tukemiseksi tehtyjen maksusitoumusten jäljellä olevien määrien sitomisesta uudelleen tai niiden siirtämisestä muihin kansallisten ohjelmien mukaisiin toimiin

EUROOPAN KOMISSIO
            Bryssel 22.10.2018
            COM(2018) 719 final
            2018/0371(COD)
            Ehdotus
            EUROOPAN PARLAMENTIN JA NEUVOSTON ASETUS
            Euroopan parlamentin ja neuvoston asetuksen (EU) N:o 516/2014 muuttamisesta siltä osin kuin on kyse neuvoston päätösten (EU) 2015/1523 ja (EU) 2015/1601 täytäntöönpanon tukemiseksi tehtyjen maksusitoumusten jäljellä olevien määrien sitomisesta uudelleen tai niiden siirtämisestä muihin kansallisten ohjelmien mukaisiin toimiin
            
               
         
         
            
               PERUSTELUT
            
            
               1.EHDOTUKSEN TAUSTA
            
            
               •Ehdotuksen perustelut ja tavoitteet
            
            
               Turvapaikka-, maahanmuutto- ja kotouttamisrahastosta (AMIF) sidottiin rahoitusta jäsenvaltioiden kansallisiin ohjelmiin, jotta voitiin tukea Italian ja Kreikan hyväksi toteutettavien kansainvälistä suojelua koskevien väliaikaisten toimenpiteiden käyttöön ottamisesta annettujen päätösten
                  1
                ja laillista maahanpääsyä Turkista koskevan neuvoston päätöksen
                  2
                täytäntöönpanoa. Mainittujen kahden neuvoston päätöksen
                  3
                ansiosta Kreikasta ja Italiasta on voitu siirtää 34 705 kansainvälisen suojelun tarpeessa olevaa henkilöä ja Turkista on voitu vastaanottaa laillisesti 5 345 kansainvälisen suojelun tarpeessa olevaa henkilöä. Näiden päätösten voimassaolo ja soveltaminen on nyt päättynyt. 
            
            
               
                  AMIF-rahastosta vuoden 2016 aikana jäsenvaltioiden kansallisiin ohjelmiin sidotuista 843 miljoonasta eurosta on vielä käytettävissä noin 567 miljoonaa euroa. Turvapaikka-, maahanmuutto- ja kotouttamisrahastoon sovellettavista yleisistä säännöksistä annetussa asetuksessa vahvistettujen, maksusitoumusten vapauttamista koskevien sääntöjen
                     4
                   mukaan näihin sitoumuksiin liittyvät maksut olisi suoritettava vuoden 2018 loppuun mennessä, minkä jälkeen varat eivät enää ole jäsenvaltioiden käytettävissä niiden turvapaikka-, maahanmuutto- ja kotouttamisrahaston kansallisissa ohjelmissa. 
               
               
                  Euroopan parlamentin ja neuvoston kanssa vuonna 2018 käytyjen keskustelujen perusteella komissio ehdottaa asetuksen (EU) N:o 516/2014
                     5
                   18 artiklaan teknisiä muutoksia, jotta jäsenvaltiot voisivat käyttää jäljellä olevia sidottuja varoja unionin painopisteisiin muuttoliikeasioissa, muun muassa toteuttamalla sisäisiä siirtoja neuvoston päätösten voimassaolon päättymisen jälkeen. Ehdotuksella laajennettaisiin myös nykyisen AMIF-rahaston tuella siirrettävissä olevien henkilöiden ryhmää, joka on ollut kansainvälistä suojelua saavat henkilöt, siten, että se kattaisi myös kansainvälistä suojelua hakevien henkilöiden siirrot (edellä mainittujen neuvoston päätösten tavoin). 
               
               
                  Tämän muutoksen ansiosta jäsenvaltiot voivat edelleen osoittaa solidaarisuutta toteuttamalla siirtopäätöksiä käytännössä. Lisäksi tämä ehdotus antaisi jäsenvaltioille mahdollisuuden käyttää tätä rahoitusta siirtojen ja uudelleensijoittamisen lisäksi muihin toimiin
                     6
                  , jotka on määritelty turvapaikka-, maahanmuutto- ja kotouttamisrahastoa koskevassa asetuksessa, kunhan ne on perusteltu asianmukaisesti kansallisissa ohjelmissa, joita on tarkistettava tätä tarkoitusta varten. Turvapaikka-, maahanmuutto- ja kotouttamisrahaston väliarviointi on vahvistanut, että jäsenvaltioilla on monenlaisia merkittäviä tarpeita turvapaikka-asioiden, kotouttamisen ja palauttamisen aloilla. 
               
               
                  Ehdotuksen mukaan jäsenvaltiot voisivat kansallisia ohjelmia tarkistamalla sitoa määrärahoja uudelleen tai siirtää niitä kansallisten ohjelmien sisällä. Ehdotuksessa myös jatketaan neuvoston päätösten (EU) 2015/1523 ja (EU) 2015/1601 täytäntöönpanon tukemiseksi tehtyjen, jäljellä olevien maksusitoumusten vapauttamisen määräaikaa enintään kuudella kuukaudella sen varmistamiseksi, että jäsenvaltioilla olisi riittävästi aikaa tarkistaa kansallisia ohjelmia tehdäkseen tarvittavat muutokset varojen mahdollisesti sitomiseksi uudelleen tai siirtämiseksi. Tämän vuoksi ehdotetaan poikkeusta asetuksen (EU) N:o 514/2014
                     7
                   50 artiklasta. Lisäksi ehdotukseen sisältyy säännös, jolla pidennetään kyseisten varojen käytön määräaikaa kahdella lisävuodella komission hyväksyttyä kansallisten ohjelmien tarkistukset, jotta jäsenvaltioilla olisi riittävästi aikaa toteuttaa toimet, joihin määrärahat sidotaan uudelleen tai siirretään.
               
               
                  Jotta jäsenvaltioiden kansallisissa ohjelmissa käytettävissä olevat määrärahat, jotka on sidottu neuvoston päätösten (EU) 2015/1523 ja (EU) 2015/1601 täytäntöönpanon tukemiseksi, pysyisivät käytettävissä siirtojen ja unionin muiden muuttoliikkeeseen ja turvapaikka-asioihin liittyvien painopisteiden tukemiseen eikä sitoumuksia vapautettaisi, on olennaisen tärkeää, että asetuksen (EU) N:o 516/2014 18 artiklaan ehdotetut tekniset muutokset hyväksytään ja ne tulevat voimaan ennen vuoden 2018 loppua. 
               
            
            
               •Yhdenmukaisuus muiden alaa koskevien politiikkojen säännösten kanssa
            
            
               
                  Tämä ehdotus on yhdenmukainen muuttoliike- ja turvapaikka-asioita koskevan unionin politiikan painopisteiden kanssa, sillä siinä annetaan jäsenvaltioille mahdollisuus edelleen käyttää kansallisten ohjelmiensa kautta muuttoliike- ja turvapaikka-asioita koskevan unionin politiikan painopisteisiin jäljellä olevia määriä, jotka on sidottu neuvoston päätösten (EU) 2015/1523 ja (EU) 2015/1601 täytäntöönpanon tukemiseksi.
               
            
            
               •Yhdenmukaisuus unionin muiden politiikkojen kanssa
            
            
               
                  Ehdotettu tekninen muutos on yhdenmukainen muiden Euroopan komission ehdotusten ja aloitteiden kanssa. Turvapaikka-, maahanmuutto- ja kotouttamisrahasto on ollut tärkeä väline, jolla täydennetään EU:n toimia rajaturvallisuuden ja sisäisen turvallisuuden aloilla. Rahastosta on erityisesti tuettu järjestelykeskusten perustamista ja toimintaa. Koordinoitu tuki sekä turvapaikka-, maahanmuutto- ja kotouttamisrahastosta että sisäisen turvallisuuden rahastosta on osoittautunut olennaisen tärkeäksi, jotta tapaukset voitaisiin käsitellä järjestelykeskuksissa sujuvasti ja ohjata asianmukaisiin menettelyihin. Rahastosta on Euroopan sosiaalirahaston rinnalla ja koordinoidusti sen kanssa tuettu myös kolmansien maiden kansalaisten kotouttamista, ja sillä on täydennetty EU:n ulkoisen toiminnan rahoitusvälineitä muuttoliikkeeseen liittyvän EU:n ulkopolitiikan toteuttamisessa. Ehdotettu turvapaikka-, maahanmuutto- ja kotouttamisrahaston muutos mahdollistaa tuen jatkumisen näillä aloilla toteutettaville toimille.
               
            
            
               2.OIKEUSPERUSTA, TOISSIJAISUUSPERIAATE JA SUHTEELLISUUSPERIAATE
            
            
               •Oikeusperusta
            
            
               Tällä ehdotuksella muutetaan asetusta (EU) N:o 516/2014, ja se perustuu Euroopan unionin toiminnasta tehdyn sopimuksen 78 artiklan 2 kohtaan ja 79 artiklan 2 ja 4 kohtaan, joissa annetaan unionille toimivalta toteuttaa toimia, jotka liittyvät turvapaikka-asioihin, maahanmuuttoon, muuttovirtojen hallintaan, jäsenvaltioissa laillisesti oleskelevien kolmansien maiden kansalaisten oikeudenmukaiseen kohteluun sekä laittoman maahanmuuton ja ihmiskaupan torjuntaan, myös kolmansien maiden kanssa tehtävän yhteistyön kautta. 
            
            
               Nämä määräykset muodostavat oikeusperustan, joka on sovitettavissa yhteen Yhdistyneen kuningaskunnan, Irlannin ja Tanskan asemaan suhteessa niiden kattamiin aloihin. Näin ollen niihin voidaan soveltaa samoja äänestyssääntöjä neuvostossa. Niihin kaikkiin sovelletaan tavanomaista lainsäädäntömenettelyä. 
            
            
               •Toissijaisuusperiaate 
            
            
               
                  Ehdotus on toissijaisuusperiaatteen mukainen. Jäsenvaltioiden mahdollisuus käyttää edelleen jäljellä olevia määriä, jotka on sidottu neuvoston päätösten (EU) 2015/1523 ja (EU) 2015/1601 täytäntöönpanon tukemiseksi, sekä siirtoihin että asianmukaisesti perustelluissa tapauksissa kansallisiin ohjelmiin sisältyviin muihin toimiin, tuottaa enemmän lisäarvoa unionin tasolla kuin jos jäsenvaltiot toimisivat yksinään.
               
            
         
         
            
               •Suhteellisuusperiaate
            
            
               
                  Ehdotus on rajattu koskemaan pelkästään tarvittavaa teknistä mukautusta. 
               
            
            
               •Toimintatavan valinta
            
            
               
                  Ehdotettu sääntelytapa: voimassa olevan asetuksen muuttaminen. 
               
               
                  Oikeudellisen kehyksen vuoksi on tarpeen ehdottaa muutoksia asetukseen (EU) N:o 516/2014 ja poikkeusta asetuksesta (EU) N:o 514/2014.
               
            
            
               3.JÄLKIARVIOINTIEN, SIDOSRYHMIEN KUULEMISTEN JA VAIKUTUSTENARVIOINTIEN TULOKSET
            
            
               •Sidosryhmien kuuleminen
            
            
               
                  Epävirallisia keskusteluja on käyty asiaa käsittelevien Euroopan parlamentin valiokunnan ja neuvoston työryhmän kanssa. Niiden perusteella tässä ehdotuksessa esitetyn teknisen mukautuksen tarpeesta ollaan yksimielisiä.
               
            
            
               4.TALOUSARVIOVAIKUTUKSET
            
            
               
                  Ehdotetun teknisen muutoksen tarkoituksena on varmistaa, että vuonna 2016 sidotut määrärahat neuvoston päätösten (EU) 2015/1523 ja (EU) 2015/1601 täytäntöönpanon tukemiseksi pysyvät jäsenvaltioiden käytettävissä niiden kansallisissa ohjelmissa siirtojen rahoittamista sekä muita maahanmuutto- ja turvapaikka-asioihin liittyviä toimia varten, jos tämä on perusteltu asianmukaisesti kansallisen ohjelman tarkistuksen yhteydessä. Asetukseen (EU) N:o 516/2014 ehdotettujen muutosten täytäntöönpanemiseksi ei sen vuoksi tarvita lisärahoitusta unionin talousarviosta.
               
            
            
               5.LISÄTIEDOT
            
            
               •Toteuttamissuunnitelmat, seuranta, arviointi ja raportointijärjestelyt
            
            
               
                  Ehdotuksella ei ole vaikutuksia turvapaikka-, maahanmuutto- ja kotouttamisrahastoa koskevan asetuksen voimassa oleviin seuranta-, arviointi- ja raportointijärjestelyihin, joita sovelletaan edelleen.
               
            
            
               •Ehdotukseen sisältyvien säännösten yksityiskohtaiset selitykset
            
            
               
                  Tämän ehdotuksen ensimmäisenä tavoitteena on mahdollistaa neuvoston päätösten (EU) 2015/1523 ja (EU) 2015/1601 täytäntöönpanon tukemiseksi turvapaikka-, maahanmuutto- ja kotouttamisrahastosta sidottujen ja vielä jäljellä olevien määrien käyttö EU:n ensisijaisten tavoitteiden edistämiseen maahanmuutto- ja turvapaikka-asioissa mukaan lukien sisäiset siirrot. Tämä olisi mahdollista vielä kahden vuoden ajan sen jälkeen, kun komissio on tarkistanut kansalliset ohjelmat, ja se mahdollistaisi myös jäsenvaltioiden kansallisia ohjelmia tarkistamalla näiden varojen käytön muihin tarkoituksiin kuin siirtojen toteuttamiseen. Samalla se laajentaisi sisäisten siirtojen piiriin kuuluvien henkilöiden joukkoa ja tarjoaisi jäsenvaltioille enemmän joustovaraa solidaarisuuden osoittamiseen.
               
               
                  Tämän vuoksi ehdotuksella muutettaisiin asetuksen (EU) N:o 516/2014 18 artiklaa muuttamalla ilmaisut ”kansainvälistä suojelua saava henkilö” muotoon ”kansainvälistä suojelua hakeva tai saava henkilö”. 
               
               
                  Toiseksi ehdotuksella muutettaisiin asetuksen (EU) N:o 516/2014 18 artiklaa siten, että neuvoston päätösten (EU) 2015/1523 ja (EU) 2015/1601 täytäntöönpanon tukemiseksi sidotut määrät olisi mahdollista joko sitoa uudelleen sisäisiä siirtoja varten tai siirtää ne muihin toimiin, jotka määritellään turvapaikka-, maahanmuutto- ja kotouttamisasetuksessa ja jotka perustuvat jäsenvaltioiden tarpeisiin. Tämä olisi perusteltava asianmukaisesti kansallisen ohjelman tarkistuksessa, jolle vaaditaan komission hyväksyntä. Tällaisia siirtoja tai uudelleen sitomisia saisi tehdä vain kerran, kun otetaan huomioon moitteettoman varainhoidon periaate ja asetuksen (EU) N:o 514/2014 50 artiklassa vahvistettu maksusitoumusten vapauttamista koskeva sääntö.
               
               
                  Kolmanneksi ehdotuksella lisättäisiin asetuksen (EU) N:o 516/2014 18 artiklaan säännös, jolla tarkistetaan asetuksen (EU) N:o 514/2014 50 artiklassa vahvistettua maksusitoumusten vapauttamista koskevaa sääntöä niin, että jäljellä olevia neuvoston päätösten (EU) 2015/1523 ja (EU) 2015/1601 täytäntöönpanon tukemiseksi sidottuja määriä voidaan käyttää vielä kahden vuoden ajan. Ehdotetun säännöksen mukaan kyseiset määrät katsotaan sen vuoksi sidotuiksi sinä vuonna, jona tehdään kansallisen ohjelman tarkistus, jossa hyväksytään näiden määrien sitominen uudelleen tai niiden siirtäminen muihin kansallisen ohjelman toimiin.
               
            
            
               Lisäksi ehdotuksessa pidennetään ilman eri toimenpiteitä tehtävän maksusitoumusten vapauttamisen määräaikaa kuudella kuukaudella. Kyseinen säännös poikkeaa asetuksen (EU) N:o 514/2014 50 artiklan ensimmäisestä kohdasta, ja se on tarpeen, jotta jäsenvaltiot ja komissio voivat saattaa päätökseen asetuksen (EU) N:o 514/2014 14 artiklassa tarkoitetun menettelyn kansallisten ohjelmien tarkistamiseksi.
            
            
               2018/0371 (COD)
            
         
         
            
               Ehdotus
            
            
               EUROOPAN PARLAMENTIN JA NEUVOSTON ASETUS
            
            
               Euroopan parlamentin ja neuvoston asetuksen (EU) N:o 516/2014 muuttamisesta siltä osin kuin on kyse neuvoston päätösten (EU) 2015/1523 ja (EU) 2015/1601 täytäntöönpanon tukemiseksi tehtyjen maksusitoumusten jäljellä olevien määrien sitomisesta uudelleen tai niiden siirtämisestä muihin kansallisten ohjelmien mukaisiin toimiin
            
            
               EUROOPAN PARLAMENTTI JA EUROOPAN UNIONIN NEUVOSTO, jotka
            
            
               ottavat huomioon Euroopan unionin toiminnasta tehdyn sopimuksen ja erityisesti sen 78 artiklan 2 kohdan sekä 79 artiklan 2 ja 4 kohdan,
            
            
               ottavat huomioon Euroopan komission ehdotuksen,
            
            
               sen jälkeen kun esitys lainsäätämisjärjestyksessä hyväksyttäväksi säädökseksi on toimitettu kansallisille parlamenteille,
            
            
               noudattavat tavallista lainsäätämisjärjestystä,
            
            
               sekä katsovat seuraavaa:
            
            
               (1)Tämän asetuksen tarkoituksena on mahdollistaa päätösten (EU) 2015/1523 ja (EU) 2015/1601 täytäntöönpanon tukemiseksi Euroopan parlamentin ja neuvoston asetuksen (EU) N:o 516/2014
                  8
                mukaisesti tehtyjen maksusitoumusten jäljellä olevien määrien sitominen uudelleen tai niiden siirtäminen muihin kansallisten ohjelmien mukaisiin toimiin muuttoliike- ja turvapaikka-asioihin liittyvien unionin painopisteiden ja jäsenvaltioiden tarpeiden mukaisesti.
            
            
               (2)Komissio sitoi turvapaikka-, maahanmuutto- ja kotouttamisrahastosta rahoitusta jäsenvaltioiden kansallisiin ohjelmiin neuvoston päätösten (EU) 2015/1523
                  9
                ja (EU) 2015/1601
                  10
                täytäntöönpanon tukemiseksi. Neuvoston päätöstä (EU) 2015/1601 muutettiin neuvoston päätöksellä (EU) 2016/1754
                  11
               . Näitä päätöksiä ei enää sovelleta.
            
            
               (3)Osa päätösten (EU) 2015/1523 ja (EU) 2015/1601 nojalla vuonna 2016 myönnetystä rahoituksesta on edelleen käytettävissä jäsenvaltioiden kansallisissa ohjelmissa.
            
            
               (4)Jäsenvaltioiden olisi voitava käyttää edellä tarkoitettuja määriä sisäisten siirtojen toteutuksen jatkamiseksi siten, että määrät sidotaan uudelleen samaan kansallisen ohjelman toimeen. Tätä rahoitusta olisi lisäksi voitava käyttää myös muiden muuttoliike- ja turvapaikka-asioihin liittyvien haasteiden käsittelyyn turvapaikka-, maahanmuutto- ja kotouttamisrahastoa koskevan asetuksen mukaisesti, jos tämä on asianmukaisesti perusteltu kansallisen ohjelman tarkistuksen yhteydessä. Jäsenvaltioiden tarpeet näillä aloilla ovat edelleen merkittäviä. Edellä mainittujen määrien sitominen uudelleen samaan toimeen tai niiden siirtäminen muihin kansallisen ohjelman toimiin olisi voitava tehdä vain kerran ja komission suostumuksella. 
            
            
               (5)Siirtojen piiriin kuuluvien henkilöiden joukkoa olisi laajennettava, jotta jäsenvaltiot voisivat toteuttaa siirtoja joustavammin. 
            
            
               (6)Jäsenvaltioilla ja komissiolla olisi oltava riittävästi aikaa tarkistaa kansallisia ohjelmia tässä muutosasetuksessa säädettyjen muutosten huomioon ottamiseksi. Sen vuoksi neuvoston päätösten (EU) 2015/1523 ja (EU) 2015/1601 täytäntöönpanon tukemiseksi sidottuihin jäljellä oleviin määriin olisi sovellettava Euroopan parlamentin ja neuvoston asetuksen (EU) N:o 514/2014
                  12
                50 artiklan 1 kohtaa koskevaa poikkeusta, jolla pidennetään sitoumusten vapauttamisen määräaikaa kuudella kuukaudella, jotta asetuksen (EU) N:o 514/2014 14 artiklassa tarkoitettu kansallisten ohjelmien tarkistamismenettely voitaisiin saattaa päätökseen.
            
            
               (7)Jäsenvaltioilla olisi myös oltava riittävästi aikaa käyttää samaan toimeen uudelleen sidotut tai muihin toimiin siirretyt määrät ennen kyseisten määrien vapauttamista. Kun komissio hyväksyy tällaiset kansalliseen ohjelmaan sisältyvät uudelleen sidotut tai siirretyt määrät, kyseiset määrät olisi sen vuoksi katsottava sidotuiksi sinä vuonna, jona tehdään kansallisen ohjelman tarkistus, jossa hyväksytään kyseisten määrien sitominen uudelleen tai niiden siirtäminen. 
            
            
               (8)Tämä muutosasetus ei vaikuta asetuksen (EU) N:o 516/2014 17 artiklan nojalla käytettävissä olevaan rahoitukseen.
            
            
               (9)[Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä, Yhdistyneen kuningaskunnan ja Irlannin asemasta vapauden, turvallisuuden ja oikeuden alueen osalta tehdyssä pöytäkirjassa N:o 21 olevan 3 artiklan mukaisesti nämä jäsenvaltiot ovat ilmoittaneet haluavansa osallistua tämän asetuksen hyväksymiseen ja soveltamiseen.]
            
            
               TAI
            
            
               (10)[Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä, Yhdistyneen kuningaskunnan ja Irlannin asemasta vapauden, turvallisuuden ja oikeuden alueen osalta tehdyssä pöytäkirjassa N:o 21 olevien 1 ja 2 artiklan mukaisesti nämä jäsenvaltiot eivät osallistu tämän asetuksen hyväksymiseen, asetus ei sido näitä jäsenvaltioita eikä sitä sovelleta näihin jäsenvaltioihin, sanotun kuitenkaan rajoittamatta mainitun pöytäkirjan 4 artiklan soveltamista.]
            
         
         
            
               TAI
            
            
               (10)[Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä, Yhdistyneen kuningaskunnan ja Irlannin asemasta vapauden, turvallisuuden ja oikeuden alueen osalta tehdyssä pöytäkirjassa N:o 21 olevien 1 ja 2 artiklan mukaisesti Yhdistynyt kuningaskunta ei osallistu tämän asetuksen hyväksymiseen, asetus ei sido Yhdistynyttä kuningaskuntaa eikä sitä sovelleta Yhdistyneeseen kuningaskuntaan, sanotun kuitenkaan rajoittamatta mainitun pöytäkirjan 4 artiklan soveltamista.
            
            
               (10 a)Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä, Yhdistyneen kuningaskunnan ja Irlannin asemasta vapauden, turvallisuuden ja oikeuden alueen osalta tehdyssä pöytäkirjassa N:o 21 olevan 3 artiklan mukaisesti Irlanti on (... päivätyllä kirjeellä) ilmoittanut haluavansa osallistua tämän asetuksen hyväksymiseen ja soveltamiseen.]
            
            
               TAI 
            
            
               (10)[Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä, Yhdistyneen kuningaskunnan ja Irlannin asemasta vapauden, turvallisuuden ja oikeuden alueen osalta tehdyssä pöytäkirjassa N:o 21 olevan 3 artiklan mukaisesti Yhdistynyt kuningaskunta on (... päivätyllä kirjeellä) ilmoittanut haluavansa osallistua tämän asetuksen hyväksymiseen ja soveltamiseen.
            
            
               (10 a)Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä, Yhdistyneen kuningaskunnan ja Irlannin asemasta vapauden, turvallisuuden ja oikeuden alueen osalta tehdyssä pöytäkirjassa N:o 21 olevien 1 ja 2 artiklan mukaisesti Irlanti ei osallistu tämän asetuksen hyväksymiseen, asetus ei sido Irlantia eikä sitä sovelleta Irlantiin, sanotun kuitenkaan rajoittamatta mainitun pöytäkirjan 4 artiklan soveltamista.]
            
            
               (11)Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä, Tanskan asemasta tehdyssä pöytäkirjassa (N:o 22) olevien 1 ja 2 artiklan mukaisesti Tanska ei osallistu tämän asetuksen hyväksymiseen, asetus ei sido Tanskaa eikä sitä sovelleta Tanskaan.
            
            
               (12)Koska on tarpeen välttää neuvoston päätösten (EU) 2015/1523 ja (EU) 2015/1601 täytäntöönpanon tukemiseksi tehtyjen, jäljellä olevien maksusitoumusten vapauttaminen, tämän asetuksen olisi tultava voimaan päivänä, jona se julkaistaan Euroopan unionin virallisessa lehdessä.
            
            
               (13)Sen vuoksi asetusta (EU) N:o 516/2014 olisi muutettava,
            
            
               OVAT HYVÄKSYNEET TÄMÄN ASETUKSEN:
            
            
               1 artikla
            
            
               Asetuksen (EU) N:o 516/2014 18 artiklan muuttaminen
            
            
            
               Muutetaan 18 artikla seuraavasti:
            
            
            
               ”18 artikla
            
            
            
               (1)Korvataan 1 kohdassa ilmaisu ”kansainvälistä suojelua saavaa [...] henkilöä” ilmaisulla ”kansainvälistä suojelua hakevaa tai saavaa [...] henkilöä”.
            
            
               (2)Korvataan 3 kohta seuraavasti: 
            
            
               ”3. Tämän artiklan 1 kohdassa tarkoitetut täydentävät määrät osoitetaan jäsenvaltioille ensimmäisen kerran yksilöllisissä rahoituspäätöksissä, joilla hyväksytään niiden kansallinen ohjelma asetuksen (EU) N:o 514/2014 14 artiklassa säädetyn menettelyn mukaisesti, ja sen jälkeen rahoituspäätöksessä, joka liitetään kansallisen ohjelman hyväksymispäätökseen. Nämä määrät voidaan sitoa uudelleen samaan kansallisen ohjelman mukaiseen toimeen tai siirtää muihin kansallisen ohjelman mukaisiin toimiin, jos tämä on asianmukaisesti perusteltu kyseisen kansallisen ohjelman tarkistuksen yhteydessä. Määrä voidaan sitoa uudelleen tai siirtää vain kerran. Komissio hyväksyy määrän uudelleen sitomisen tai siirron kansallisen ohjelman tarkistuksen yhteydessä.”
            
         
         
            
            
               (3)Lisätään kohdat seuraavasti: 
            
            
            
               ”3 a.Asetuksen (EU) N:o 514/2014 50 artiklan 1 kohtaa sovellettaessa päätöksellä (EU) 2015/1523 ja päätöksellä (EU) 2015/1601 käyttöön otetuista väliaikaisista toimenpiteistä johtuvat määrät, jotka sidotaan uudelleen samaan kansallisen ohjelman mukaiseen toimeen tai siirretään muihin kansallisen ohjelman mukaisiin toimiin 3 kohdan mukaisesti, katsotaan sidotuiksi sinä vuonna, jona tehdään kansallisen ohjelman tarkistus, jossa hyväksytään kyseisten määrien sitominen uudelleen tai niiden siirtäminen.
            
            
               3 b.Poiketen siitä, mitä asetuksen (EU) N:o 514/2014 50 artiklan 1 kohdassa säädetään, 3 a kohdassa tarkoitettujen määrien vapauttamisen määräaikaa pidennetään kuudella kuukaudella.”
            
            
               (4)Korvataan 4 kohdassa ilmaisu ”kansainvälistä suojelua saavien henkilöiden” ilmaisulla ”kansainvälistä suojelua hakevien tai saavien henkilöiden”. 
            
            
            
               2 artikla
            
            
               Voimaantulo
               
            
               Tämä asetus tulee voimaan päivänä, jona se julkaistaan Euroopan unionin virallisessa lehdessä.
            
            
               Tämä asetus on kaikilta osiltaan velvoittava, ja sitä sovelletaan sellaisenaan jäsenvaltioissa perussopimusten mukaisesti.
            
            
               Tehty Brysselissä
            
            
               
                  Euroopan parlamentin puolesta
                        Neuvoston puolesta
               
               
                  Puhemies
                        Puheenjohtaja
               
            
         
         
            
                  
                     (1)
                  
                        Neuvoston päätökset (EU) 2015/1523 ja 2015/1601.
               
               
                  
                     (2)
                  
                        Neuvoston päätös (EU) 2016/1754 neuvoston päätöksen (EU) 2015/1601 muuttamisesta.
               
               
                  
                     (3)
                  
                        Neuvoston päätökset (EU) 2015/1523 ja 2015/1601.
               
               
                  
                     (4)
                  
                        Asetuksen (EU) N:o 514/2014 50 artikla.
               
               
                  
                     (5)
                  
                        Euroopan parlamentin ja neuvoston asetus (EU) N:o 516/2014, annettu 16 päivänä huhtikuuta 2014, turvapaikka-, maahanmuutto- ja kotouttamisrahaston perustamisesta, neuvoston päätöksen 2008/381/EY muuttamisesta ja Euroopan parlamentin ja neuvoston päätösten N:o 573/2007/EY ja N:o 575/2007/EY sekä neuvoston päätöksen 2007/435/EY kumoamisesta (EUVL L 150, 20.5.2014, s. 168).
               
               
                  
                     (6)
                  
                        Muita kyseeseen tulevia toimia voisivat olla unionin keskeiset painopisteet maahanmuutto- ja turvapaikka-asioissa, kuten jäsenvaltioiden turvapaikkajärjestelmien vahvistaminen, kotouttamisen tehostaminen, palautusten lisääminen, laillisten maahantuloväylien lisääminen vaarallisten ja sääntelemättömien reittien korvaamiseksi sekä yhteistyön lujittaminen kolmansien maiden kanssa näillä aloilla. 
               
               
                  
                     (7)
                  
                        Euroopan parlamentin ja neuvoston asetus (EU) N:o 514/2014, annettu 16 päivänä huhtikuuta 2014, turvapaikka-, maahanmuutto- ja kotouttamisrahastoon sekä poliisiyhteistyön, rikollisuuden ehkäisemisen ja torjumisen sekä kriisinhallinnan rahoitusvälineeseen sovellettavista yleisistä säännöksistä (EUVL L 150, 20.5.2014, s. 112).
               
               
                  
                     (8)
                  
                        Euroopan parlamentin ja neuvoston asetus (EU) N:o 516/2014, annettu 16 päivänä huhtikuuta 2014, turvapaikka-, maahanmuutto- ja kotouttamisrahaston perustamisesta, neuvoston päätöksen 2008/381/EY muuttamisesta sekä Euroopan parlamentin ja neuvoston päätösten N:o 573/2007/EY ja N:o 575/2007/EY ja neuvoston päätöksen 2007/435/EY kumoamisesta (EUVL L 150, 20.5.2014, s. 168).
               
               
                  
                     (9)
                  
                        Neuvoston päätös (EU) 2015/1523, annettu 14 päivänä syyskuuta 2015, Italian ja Kreikan hyväksi toteutettavien kansainvälistä suojelua koskevien väliaikaisten toimenpiteiden käyttöön ottamisesta (EUVL L 239, 15.9.2015, s. 146).
               
               
                  
                     (10)
                  
                        Neuvoston päätös (EU) 2015/1601, annettu 22 päivänä syyskuuta 2015, Italian ja Kreikan hyväksi toteutettavien kansainvälistä suojelua koskevien väliaikaisten toimenpiteiden käyttöön ottamisesta (EUVL L 248, 24.9.2015, s. 80). 
               
               
                  
                     (11)
                  
                        Neuvoston päätös (EU) 2016/1754, annettu 29 päivänä syyskuuta 2016, Italian ja Kreikan hyväksi toteutettavien kansainvälistä suojelua koskevien väliaikaisten toimenpiteiden käyttöön ottamisesta annetun päätöksen (EU) 2015/1601 muuttamisesta (EUVL L 268, 1.10.2016, s. 82).
               
               
                  
                     (12)
                  
                        Euroopan parlamentin ja neuvoston asetus (EU) N:o 514/2014, annettu 16 päivänä huhtikuuta 2014, turvapaikka-, maahanmuutto- ja kotouttamisrahastoon sekä poliisiyhteistyön, rikollisuuden ehkäisemisen ja torjumisen sekä kriisinhallinnan rahoitusvälineeseen sovellettavista yleisistä säännöksistä (EUVL L 150, 20.5.2014, s. 112).